পাহাড়ে উঠতে শুরু করার পূর্বে সাকে শহরের কাছে এক চেকপোস্টের সামনে আমাদের জিপটা একটু থামল। সাথে সাথে ছুটে এল কিছু যুবক-যুবতী। তার চিৎকার করে ফরাসি ভাষায় কি বলল, আমরা বুঝলাম না। তবে গাড়ির ড্রাইভার ঠিকই বুঝল। গাড়ি থামার সময় রাস্তার পানি নাকি ছিটকে এক যুবতীর গায়ে গেছে। এখন সেই নোংরা পানি পরিষ্কার করার জন্য সে টাকা চায়। টাকা দিতে না চাইলে সে গাড়ির গ্লাসে থাপ্পড় দেয়া শুরু করল। তখন ড্রাইভার সাথে রাখা একটি ফলের জুসের প্যাকেট তাকে দিয়ে কোন রকমে ছাড়া পেল। ড্রাইভার জানাল, এখানকার কিছু মানুষ এভাবেই নানা ছুতোয় শান্তিরক্ষীদের কাছ থেকে টাকা খসাতে চেষ্টা করে।